అక్టోబర్ 3వ తేదీన చందాకాంతయ్య స్మారక కళాశాల అర్ధ శతాబ్ది ఉత్సవాలు ప్రారంభం కానున్నాయని నాకు చాలా ఆలస్యంగా తెలిసింది. రమ్మని ఆహ్వానమూ అందింది.1968 సెప్టెంబర్ 20న సీకేఎం కాలేజీలో ఉద్యోగాల కోసం వరంగల్ ఆర్ట్స్ అండ్ సైన్స్ కాలేజీలో ఇంటర్వ్యూలు జరిగాయి. ఆ ఇంటర్వ్యూలలో ఒకటి రెండు డిపార్టుమెంటులకు నాన్–ముల్కీలను ఎన్నిక చేసే సూచనలు కనిపిస్తున్నాయని వరంగల్ పీజీ సెంటర్ నుంచి ఎంఎ పూర్తి చేసుకున్న విద్యార్థులు కళాశాల ఆవరణలో ‘నాన్ ముల్కీ గోబ్యాక్, నాన్ ముల్కీలను సెలెక్ట్ చేసుకోవద్ద’నే నినాదాలతో ప్రత్యేక తెలంగాణ ఉద్యమాన్ని లాంఛనప్రాయంగా ప్రారంభించారు. సాయంత్రానికి ఇంటర్వ్యూలు పూర్తయి బయటికి వెళ్లేవరకు వరంగల్ పోచమ్మ మైదానంలో తరిమెల నాగిరెడ్డి, నక్సలైట్ ఉద్యమంలోకి వచ్చిన సభ నిర్వహిస్తున్నారని తెలిసింది.ఆ సభకున్న ప్రత్యేకత ఏమిటంటే సీపీఐఎం నుంచి ఆంధ్రప్రదేశ్ శాసనసభకు ఎన్నికై ప్రతిపక్ష నాయకునిగా కూడా గుర్తింపు పొందిన తరిమెల నాగిరెడ్డి 1967 మే 23 నుంచి 25 వరకు బెంగాల్లోని డార్జిలింగ్ జిల్లా సిల్గురి డివిజన్లో నక్సల్బరీలో జరిగిన సంతాల్ ఆదివాసీ రైతాంగం సాయుధ తిరుగుబాటు ప్రేరణతో ‘శాసనసభ సాలెగూడు వంటిది’ అనే నిర్ణయానికి వచ్చి నక్సల్బరీ పంథానెంచుకొని శాసనసభ్యత్వానికి రాజీనామా చేసి వచ్చాడు. అయితే అప్పటికే చైనా శ్రామికవర్గ సాంస్కృతిక విప్లవం ఇచ్చిన ప్రేరణతో ఉక్కు ఫ్యాక్టరీ ఉద్యమాన్ని రీజినల్ ఇంజినీరింగు కాలేజీ నుంచి నిర్దేశించిన కొండపల్లి సీతారామయ్య ఆర్ఈసీ, కేఎంసీ విద్యార్థులను నక్సల్బరీ వసంత మేఘ గర్జన ప్రభావంలోకి తెచ్చాడు. సాంస్కృతిక దోహదం కె.జి. సత్యమూర్తి చేసాడు.కనుక సీకేఎం కాలేజీ ఆవిర్భావం ప్రత్యేక తెలంగాణ, నక్సల్బరీ ఉద్యమాల జమిలి ప్రభావాల నేపథ్యంలో ఏర్పడింది. నలభై తొమ్మిది ఏళ్లు గడిచి, తెలంగాణ రాష్ట్రం ఏర్పడి మూడు సంవత్సరాలు కూడా గడిచి, నక్సల్బరీ యాభై సంవత్సరాల ఉత్సవాలు దండకారణ్యం, తెలంగాణ, ఆంధ్రప్రదేశ్, దేశమూ, ప్రపంచమూ జరుపుకుంటున్న తరుణంలో – ‘బంగారు తెలంగాణ’లో వరంగల్ డిక్లరేషన్ (1997) తాలూకు ప్రజాస్వామిక తెలంగాణ ఆకాంక్షలు గానీ, బంగారు సీకేఎంలో నక్సల్బరీ నిప్పురవ్వలు గానీ – ఆ ‘బంగారాన్ని’ పుటం పెట్టిన కుంపటిలో మిగిలి లేవని చెప్పలేం. ‘వరంగల్ డిక్లరేషన్’తో, నక్సల్బరీతో నాకున్న అనుబంధం సీకేఎంలో నా అధ్యాపక వృత్తితో అవినాభావ సంబంధం కలిగి ఉన్నది కాబట్టి కూడా నాకా ఆశ, ఆకాంక్ష, భరోసా ఉన్నాయి.చేతికి ఎముకలేని దాతగా పేరుపొందిన చందాకాంతయ్య తన వీలునామాలో తన మిల్లు మూడు లక్షల రూపాయలకు అమ్మి అందులో ఒక లక్ష వరంగల్లోని ప్రభుత్వ ప్రసూతి ఆసుపత్రికి, ఒక లక్ష కొత్తగా నెలకొల్పే కళాశాలకు కేటాయించి మిగిలిన లక్ష రూపాయలు మాత్రమే తన ఇద్దరు కొడుకులకు పంచాలన్నాడు. ఆయన మరణానంతరం ఆయన వీలునామాను గౌరవించి అమలు చేసారు. అదే సమయానికి అంటే 1968 విద్యాసంవత్సరానికి వరంగల్ ఆర్ట్స్ అండ్ సైన్స్ కళాశాల ప్రవేశానికి మరొక కళాశాలకు సరిపోయేన్ని దరఖాస్తులు వచ్చాయి. ఆర్ట్స్ అండ్ సైన్స్ కాలేజీ ప్రిన్సిపల్, పీజీ సెంటర్ స్పెషల్ ఆఫీసర్ కూడా అయిన వెంకట్రామయ్యగారు చందాకాంతయ్య స్మారకంగా ఆ కళాశాల ప్రారంభించడానికి ఇదే అదునని వరంగల్ పురప్రముఖులకు సూచించారు. ఆయన వరంగల్ నుంచి సికిందరాబాదుకు దత్తతగా వెళ్లి అక్కడ ఉస్మానియా విశ్వవిద్యాలయంలో భౌతికశాస్త్ర ఆచార్యులుగా స్థిరపడినా జన్మభూమి అనుబంధం కారణమయింది. ఆ విధంగా సీకేఎం కాలేజీకి ఈ ఇద్దరూ ప్రాతఃస్మరణీయులు.1968 అక్టోబర్ 3 నుంచి ఈ కళాశాల వరంగల్ ఆంధ్ర విద్యాభివర్థినీ ఉన్నత పాఠశాలలో సాయంకాలం నాలుగు గంటల నుంచి కొంతకాలం నడిచింది. నడవందే ఎక్కువ. 1969లో ఉధృతమైన ప్రత్యేక తెలంగాణ ఉద్యమంలో కళాశాల మూతపడిన కాలమే ఎక్కువ. తొమ్మిది నెలలు విద్యాసంస్థలన్నీ మూతపడినాయి అనడం కన్నా వీధుల్లోకి, జైళ్లలోకి చేరుకున్నాయి. లేదా జైళ్లుగా మారాయి.వరంగల్లో ముఖ్యంగా సీకేఎం, కేఎంసీ విద్యార్థులను 1968 డీగాల్ నియంతృత్వ వ్యతిరేక ఫ్రెంచి విప్లవ విద్యార్థి ఉద్యమం కూడా ప్రభావితం చేసింది. 1968 అక్టోబర్లోనే నాతోపాటు సృజన జడ్చర్ల నుంచి వరంగల్కు తిరిగి వచ్చింది. (సృజన తొలిసంచిక 1966 నవంబర్లో వరంగల్ నుంచే కాళోజీ నారాయణరావు ప్రింటర్, పబ్లిషర్గా ప్రారంభమైంది) రావడమే ప్రజలకు, విద్యార్థి యువతరానికి ‘ట్రిగర్ మీద వేళ్లతో రా...!’ అని పిలుపు ఇచ్చింది. అప్పుడు సృజన చిరునామా కూడా సీకేఎం కాలేజీకి వరంగల్ పోస్టల్ హెడ్డాఫీసులో ఉన్న పోస్ట్బాక్స్ నెం.67యే.విరసం ఏర్పాటులో భాగమైనందుకు నేను మాత్రమే కాదు సీకేఎంలో నా విద్యార్థి నారాయణరెడ్డి (పెదముప్పారం) కూడా సికిందరాబాదు కుట్రకేసులో ముద్దాయి అయ్యాడు. సీకేఎం విద్యార్థులు రాడికల్ విద్యార్థిసంఘం నిర్మాణంలో కీలకపాత్ర నిర్వహించారు. ఉత్తరతెలంగాణ పీపుల్స్వార్ ప్రాంతీయకమిటీ కార్యదర్శి గోపగాని ఐలన్న, ఏవోబీలో నాయకత్వ స్థాయిలో పనిచేసి ఎన్కౌంటర్లో అమరుడైన అల్లం మనోహర్ (వరంగల్ కోట), వరంగల్ జిల్లా మొదలు తూర్పుగోదావరి జిల్లా వరకు కార్యదర్శిగా పనిచేసి, మోటు పోలీసుస్టేషన్పై దాడిలో అమరుడైన రణదేవ్, పద్మాక్షమ్మగుట్ట దగ్గర ‘ఎన్కౌంటర్’ అయిన యాకన్న సీకేఎం విద్యార్థులే. గోపగాని ఐలన్న, రాజమల్లులది ఎన్టీఆర్ 1985–89 పాలనలో సంచలనం కలిగించిన ‘మిస్సింగు’ కేసు.ఇంటర్ మొదలు బీఎస్సీ దాకా నా విద్యార్థిగా నేను గర్వపడదగిన నాగేశ్వరరావు రాష్ట్ర ఆర్ఎస్యూ ఉపాధ్యక్షుడుగా హంటర్ రోడ్డులో మరో రాడికల్ విద్యార్థి నాయకుడు రామకృష్ణతో పాటు 1986 మే 20న ‘ఎన్కౌంటర్’ అయ్యాడు. సీకేఎం విప్లవానుబంధం జన్నుచిన్నాలు, ఆయన ఆదర్శం సూరపనేని జనార్దన్, ఆయన వారసుడు పులి అంజయ్య, మామిడాల హరిభూషణ్లు చిరస్మరణీయులు. ఎంఎ తెలుగులో కాకతీయ యూనివర్సిటీలో నా విద్యార్థి (1978) ఆ తర్వాత 79–80లో నా సెలవుఖాళీలో సీకేఎంలో పనిచేసిన లింగమూర్తి విప్లవోద్యమ నాయకుడుగా అమరుడయ్యాడు.అదేకాలంలో సీకేఎంలో నా స్థానంలో పనిచేసిన కవిమిత్రుడు గుడిహాళం రఘునాథాన్ని కూడా స్మరించుకోవాలి. సీకేఎం నుంచి వరంగల్, రాష్ట్ర పౌరహక్కుల నాయకులుగా ఎదిగిన రాజేశం (ఎకనమిక్స్ లెక్చరర్), జీవన్కుమార్ ఆ తర్వాత వరంగల్ కూడా వదలాల్సి వచ్చింది. నా సెలవు ఖాళీలో పనిచేసిన గంగాధర్, ఇంగ్లిషు లెక్చరర్ మెట్టు రవీందర్ డీటీఎఫ్, విరసం నాయకత్వం వల్ల తీవ్ర నిర్బంధానికి గురయినా మొండిగా వరంగల్లో ఉండిపోయారు. సీకేఎం కాలేజీని శత్రువులు, విప్లవాభిమానులు కూడా చారుమజుందార్ కాలేజీ అని ఆగ్రహంగాను, ఇష్టంగాను పిలుచుకున్నారు.1972 డిసెంబర్ నుంచి 73 జూన్ వరకు నేను కాలేజీ ఇన్చార్జి ప్రిన్సిపల్గా పనిచేసినపుడు 26 జనవరి రోజు విద్యార్థులు త్రివర్ణ, అశోకచక్రం జెండా కన్నా ఎత్తుగా ప్రత్యేక తెలంగాణ జెండా ఎగరేసినందుకు, కాలేజీలో 1970 నాటికే మావో పాఠాలు చెప్తున్నారనే ఆరోపణతో కాలేజీ కమిటీ చైర్మన్ కలెక్టర్ మాధవరావుతో పాటు, నన్ను నక్సలైట్ కలెక్టర్, ప్రిన్సిపల్లుగా జెండాకెక్కించి అన్ని రాజకీయపార్టీల నాయకులు రాష్ట్రపతి వివి గిరి దాకా ఫిర్యాదు చేసారు.అదే సంవత్సరం జీవన్లాల్ గ్రౌండ్స్ హనుమకొండలో ఇరవైవేల మందితో జరిగిన ప్రత్యేక తెలంగాణ రాష్ట్ర సదస్సును సీకేఎం ఇన్చార్జ్ ప్రిన్సిపల్గా నేను ప్రారంభించాను. ప్రారంభించవలసిన ఉస్మానియా మెడికల్ కాలేజీ ప్రొఫెసర్ సుదర్శన్రెడ్డిని అది నక్సలైట్ల సభ వెళ్లవద్దని తెలంగాణ ప్రజాసమితి అధ్యక్షుడు (కాంగ్రెస్ నుంచి ప్రత్యేక తెలంగాణ రాష్ట్రసాధన కోసమే బయటకు వచ్చిన) మర్రి చెన్నారెడ్డి వారించి ఆపాడని, ఆయన స్థానంలో ఆ బాధ్యత నిర్వహించవలసిందిగా చరిత్రాత్మకమైన ప్రభుత్వోద్యోగుల సమ్మె నిర్వహించిన ఎన్జీవో నాయకుడు నెల్లుట్ల జగన్మోహనరావు కోరాడు.1996లో ప్రత్యేక తెలంగాణ మలి ఉద్యమం ప్రారంభమయ్యాక 1997 డిసెంబర్ ఆఖర్న వరంగల్లో జరిగిన చరిత్రాత్మకమైన ప్రజాస్వామిక ప్రత్యేక తెలంగాణ సదస్సు, బహిరంగ సభలో వేదిక కింద బాంబులు పెడతామని రాజ్య ప్రేరేపిత కోవర్టులు బెదిరించినా చలసాని ప్రసాద్, గద్దర్, వరంగల్కే చెందిన కాళోజీ, ప్రొ.జనార్దనరావు, సీకేఎంతో అనుబంధం పెనవేసుకున్న ప్రొఫెసర్ జయశంకర్, నేను పాల్గొన్నాము. రెండున్నర లక్షల ప్రజలు పాల్గొన్న ఆ సభ ప్రజాస్వామిక ప్రత్యేక తెలంగాణ కోసం ‘వరంగల్ డిక్లరేషన్’ ప్రకటించి ఇరవయ్యేళ్లయింది.సీకేఎంలో సెలవులు, బంద్లు, బాయ్కాట్లు, జైలు నిర్బంధం, నేను పెట్టిన సెలవులు కూడా కలుపుకొని నేను చదువుచెప్పిన కాలం కష్టంగా 17 సంవత్సరాలు. కాని ఆ కాలేజీ నన్నెంత కడుపులో పెట్టుకున్నదంటే ముప్పై ఏళ్లు సేవచేసినట్లుగా గుర్తించి నాకు పదవీవిరమణ 1998 నవంబర్ 30న నిర్వహించింది.1973 నవంబర్లో మొదటిసారి మీసా నుంచి విడుదలైనపుడు కాలేజీ ప్రవేశద్వారం దగ్గరే గోడలమీద ‘గోబ్యాక్’ నినాదాలు, 1985 సెప్టెంబర్ 3న నా స్థానంలో హత్యకు గురైన డాక్టర్ రామనాథం క్లినిక్ ముందు నుంచి కాలేజీకి వచ్చినపుడు ప్రతీకార హత్య హెచ్చరికల పోస్టర్ల నేపథ్యంలో నెమరేసుకున్నపుడు ఇన్ని భావసంఘర్షణల మధ్యన, ఇన్ని భౌతిక ఘర్షణల మధ్యన, ఇన్ని ఉద్రిక్త, ఉద్విగ్న జీవన్మరణ సందర్భాల మధ్యన కుమార్పెల్లి, వరంగల్, సీకేఎం నన్ను ఎంత కంటికిరెప్పలా కాపాడుకున్నాయో గదా అని కనులు చెమ్మగిల్లుతాయి.వరవరరావు
actober 3va tedeena chandakantayya smaraka kalasala ardha satabdi utsavaalu praarambham kaanunnaayani naaku chala aalasyamgaa telisindi. rammani aahvaanamuu andindi.1968 september 20na ccm kaalejeelo udyogaala kosam varangal arts and sains kaalejeelo interviewlu jarigai. aa interviewlalo okati rendu departumentulaku nan–mulkeelanu ennika chese suuchanalu kanipistunnaayani varangal pg senter nunchi mam puurti chesukunna vidyaarthulu kalasala aavaranalo ‘nan mulki goback, nan mulkeelanu select chesukovadda’nee ninaadaalatoe pratyeka telamgaana udyamaanni lanchanaprayamga praarambhinchaaru. saayantraaniki interviewlu puurtayi bayatiki vellevaraku varangal pochamma maidaanamlo tarimela nagireddy, naksalite udyamamloki vachina sabha nirvahistunnaarani telisindi.aa sabhakunna pratyekata emitante cpim nunchi andhrapradesh saasanasabhaku ennikai pratipaksha nayakuniga kuudaa gurtimpu pondina tarimela nagireddy 1967 mee 23 nunchi 25 varaku bengaalloni dargiling jilla silguri divisionlo naksalbarilo jarigina santal aadivaasii raitangam saayudha tirugubaatu preranatho ‘saasanasabha salegudu vantidi’ ane nirnayaaniki vachi naksalbari panthaanenchukoni saasanasabhyatvaaniki rajinama chesi vachaadu. ayithe appatike chaina shramikavarga saamskrutika viplavam ichina preranatho ukku factory udyamaanni reginal injineeringu callagy nunchi nirdesinchina kondapalli siitaaraamayya areesee, kmc vidyaarthulanu naksalbari vasanta megha garjana prabhaavamloki tecchaadu. saamskrutika dohadam ke.ji. satyamurthy chesadu.kanuka ccm callagy aavirbhaavam pratyeka telamgaana, naksalbari udyamaala jamili prabhaavaala nepathyamlo erpadindi. nalabhai tommidi ellu gadichi, telamgaana rashtram erpadi moodu samvatsaraalu kuudaa gadichi, naksalbari yabhai samvatsaraala utsavaalu dandakaaranyam, telamgaana, andhrapradesh, deshamuu, prapanchamuu jarupukuntunna tarunamlo – ‘bangaaru telamgaana’loo varangal dickleration (1997) taaluuku prajaaswaamika telamgaana aakaankshalu gaanee, bangaaru ccmlo naksalbari nippuravvalu gaanee – aa ‘bangaaraanni’ putam pettina kumpatilo migili levani cheppalem. ‘varangal dickleration’thoo, naksalbareetho naakunna anubandham ccmlo naa adhyapaka vruttitoe avinabhava sambandham kaligi unnadi kabatti kuudaa naka aasha, aakanksha, bharosa unnaayi.chetiki emukaleni daatagaa perupondina chandakantayya tana veelunaamaalo tana millu moodu lakshala roopaayalaku ammi andulo oka laksha varangalloni prabhutva prasuuti aasupatriki, oka laksha kottagaa nelakolpe kalaasaalaku ketayinchi migilina laksha roopaayalu matrame tana iddaru kodukulaku panchaalannaadu. aayana maranaanantaram aayana veelunaamaanu gowravinchi amalu chesaru. adhe samayaniki ante 1968 vidyaasamvatsaraaniki varangal arts and sains kalasala pravesaaniki maroka kalaasaalaku saripoyenni darakhaastulu vachayi. arts and sains callagy prinsipal, pg senter speshal afficer kuudaa ayina venkatraamayyagaaru chandakantayya smaarakamgaa aa kalasala praarambhinchadaaniki ide adunani varangal purapramukhulaku suuchimchaaru. aayana varangal nunchi sikindaraabaaduku dattatagaa velli akkada usmania vishwavidyaalayamlo bhautikasastra aachaaryulugaa sthirapadinaa janmabhoomi anubandham kaaranamayindi. aa vidhamgaa ccm kaalejeeki ee iddaruu praatahsmaraneeyulu.1968 actober 3 nunchi ee kalasala varangal aandhra vidyaabhivarthinii unnata paatasaalalo saayankaalam naalugu gantala nunchi kontakaalam nadichindi. nadavande ekkuva. 1969loo udhrutamaina pratyeka telamgaana udyamamlo kalasala moothapadina kaalame ekkuva. tommidi nelalu vidyaasamsthalannii moothapadinaayi anadam kanna veedhulloki, jaillaloki cherukunnayi. leda jaillugaa marai.varangallo mukhyamgaa ccm, kmc vidyaarthulanu 1968 deagal niyantrutva vyatireka frenchi viplava vidyaarthi udyamam kuudaa prabhaavitam chesindi. 1968 aktobarlone naatopaatu srujana jadcharla nunchi varangalku tirigi vachindi. (srujana tolisanchika 1966 navambarlo varangal nunche kaaloji narayanarao printer, pablisharga praarambhamaindi) ravadame prajalaku, vidyaarthi yuvataraaniki ‘triger meeda vaellatho raa...!’ ani pilupu ichindi. appudu srujana chirunama kuudaa ccm kaalejeeki varangal postal headdaphiisulo unna postbacks nem.67yee.virasam erpaatulo bhaagamainanduku nenu matrame kaadu ccmlo naa vidyaarthi narayanareddy (pedamupparam) kuudaa sikindaraabaadu kutrakesulo muddaayi ayyadu. ccm vidyaarthulu radical vidyaarthisangham nirmaanamlo keelakapatra nirvahinchaaru. uttaratelamgaana peepulswar praantiiyakamitii kaaryadarsi gopagani ailanna, evobilo nayakatva sthaayilo panichesi encounterlo amarudaina allam manohar (varangal kota), varangal jilla modalu thoorpugodaavari jilla varaku kaaryadarsigaa panichesi, motu polisustationpy daadilo amarudaina ranadev, padmakshammagutta daggara ‘encounter’ ayina yaakanna ccm vidyaarthule. gopagani ailanna, raajamalluladi ntr 1985–89 paalanalo sanchalanam kaliginchina ‘missingu’ kesu.inter modalu bsc daka naa vidyaarthigaa nenu garvapadadagina nageshwararao rashtra arsue upaadhyakshudugaa hunter roddulo maro radical vidyaarthi nayakudu ramakrishnatho paatu 1986 mee 20na ‘encounter’ ayyadu. ccm viplavaanubandham jannuchinnaalu, aayana aadarsam suurapaneeni janardan, aayana vaarasudu puli anjayya, mamidala haribhuushanlu chirasmaraneeyulu. mam telugulo kaakateeya universitylo naa vidyaarthi (1978) aa tarvaata 79–80loo naa selavukhaaliilo ccmlo panichesina lingamurthy viplavodyama nayakuduga amarudayyaadu.adekaalamlo ccmlo naa sthaanamlo panichesina kavimitrudu gudihaalam raghunaathaanni kuudaa smarinchukovali. ccm nunchi varangal, rashtra pourahakkula nayakuluga edigina rajesam (ekanamiks lecturer), jeevankumar aa tarvaata varangal kuudaa vadalalsi vachindi. naa selavu khaaliiloo panichesina gangadhar, inglishu lecturer mettu ravinder dtf, virasam naayakatvam valla teevra nirbandhaaniki gurayina mondigaa varangallo undipoyaaru. ccm kaalejeeni satruvulu, viplavaabhimaanulu kuudaa charumajundar callagy ani aagrahamgaanu, ishtamgaanu piluchukunnaaru.1972 dissember nunchi 73 joon varaku nenu callagy incharji prinsipalga panichesinapudu 26 janavari roju vidyaarthulu trivarna, asokachakram jenda kanna ettugaa pratyeka telamgaana jenda egaresinanduku, kaalejeelo 1970 naatike mavo paataalu cheptunnarane aaropanatho callagy commity chairman kalektar maadhavaraavutho paatu, nannu naksalite kalektar, prinsipallugaa jendaakekkinchi anni raajakeeyapaarteela naayakulu rashtrapati vivi giri daka firyaadu chesaru.adhe samvatsaram jeevanlal grounds hanumakondalo iravaivela manditho jarigina pratyeka telamgaana rashtra sadassunu ccm incharge prinsipalga nenu praarambhinchaanu. praarambhinchavalasina usmania medical callagy professor sudarsanreddini adhi naksalaitla sabha vellavaddani telamgaana prajaasamiti adhyakshudu (congress nunchi pratyeka telamgaana rashtrasadhana kosame bayataku vachina) marri chennareddy vaarinchi aapaadani, aayana sthaanamlo aa baadhyata nirvahinchavalasindigaa charitraatmakamaina prabhutvodyogula samme nirvahinchina enjivo nayakudu nellutla jaganmohanarao koradu.1996loo pratyeka telamgaana mali udyamam praarambhamayyaaka 1997 dissember aakharna varangallo jarigina charitraatmakamaina prajaaswaamika pratyeka telamgaana sadassu, bahiranga sabhalo vedika kinda bambulu pedatamani rajya prerepita kovartulu bedirinchinaa chalasani prasad, gaddar, varangalke chendina kaaloji, pro.janardanarao, ccmto anubandham penavesukunna professor jayasankar, nenu palgonnamu. rendunnara lakshala prajalu palgonna aa sabha prajaaswaamika pratyeka telamgaana kosam ‘varangal dickleration’ prakatinchi iravayyellayindi.ccmlo selavulu, bandlu, baactlu, jailu nirbandham, nenu pettina selavulu kuudaa kalupukoni nenu chaduvucheppina kaalam kashtamgaa 17 samvatsaraalu. kaani aa callagy nannenta kadupulo pettukunnadante muppai ellu sevachesinatlugaa gurtinchi naaku padaveeviramana 1998 navambar 30na nirvahinchindi.1973 navambarlo modatisaari meesa nunchi vidudalainapudu callagy pravesadvaaram daggare godalameeda ‘goback’ ninaadaalu, 1985 september 3na naa sthaanamlo hatyaku guraina dactor ramanatham clinic mundu nunchi kaalejeeki vachinapudu prateekaara hatya heccharikala posterla nepathyamlo nemaresukunnapudu inni bhavasangharshanala madhyana, inni bhautika gharshanala madhyana, inni udrikta, udvigna jeevanmarana sandarbhaala madhyana kumarpelli, varangal, ccm nannu entha kantikireppala kapadukunnayo gadaa ani kanulu chemmagillutaayi.varavararao